*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*31. számú előterjesztés*

Bátaszék Város Önkormányzat Képviselő-testületének 2023. február 15-én

16 órakor megtartandó ülésére

Döntés a Magyar Közút Nzrt.-vel kötendő előzetes megállapodás jóváhagyásáról

|  |
| --- |
| **Előterjesztő:** Dr. Bozsolik Róbert polgármester  **Készítette**: Bozsolik Zoltán mb. városüzemeltetési irodavezető  **Törvényességi ellenőrzést végezte:** dr. Firle-Paksi Anna  aljegyző  **Pénzügyileg ellenőrizte:** Tóthné Lelkes Erika pénzügyi  irodavezető  **Tárgyalja:**  PG Bizottság: 2023. 02. 14. |

**Tisztelt Képviselő-testület!**

2021. évben kivitelezésre került az 56-os számú főúton a Budai u. 35-37. sz. előtti leállósáv megszüntetése. A Magyar Közút Nzrt. közútkezelői hozzájárulásában rögzítette, hogy változási vázrajz benyújtásával kezdeményezni kell a tulajdonosi viszonyok rendezését. (1.sz. melléklet)

A TMKH Földhivatali Főosztálya végzéssel utasította el telekalakításra és tulajdonjog bejegyzésre irányuló megkeresésünket, hivatkozva az 1997. évi CXLI tv. 32. § (3) bekezdésére, amely szerint szükséges közokiratot vagy ellenjegyzet magánokiratot csatolni.

Mivel az eljárás során ilyen irat nem készült és a közútkezelői hozzájárulást a hivatal nem fogadja el, ezért előzetes és végleges megállapodás megkötése szükséges. Az előzetes megállapodás aláírását követően kérelmezheti majd az Önkormányzat a közlekedési hatóságtól az átminősítési eljárás lefolytatását. A végleges átminősítő határozat meghozatalát követően kerülhet sor a végleges megállapodás megkötésére és a tulajdonjog-változás ingatlan-nyilvántartásban történő átvezetésére.

A 991 hrsz önkormányzati kivett, járda művelési ágú ingatlan 5822 m2 területe 63 m2-el növekszik, míg a Magyar Állam tulajdonában lévő 993/2 hrsz kivett, országos közút művelési ágú ingatlan 27 100 m2 területe 63 m2-el csökken.

Az ügyintézés során az útügyi hatósági eljárások díja, igazgatási szolgáltatási díj a földhivatal felé 70.000 ,Ft összegben várható.

A fentiekre tekintettel javasoljuk az alábbi határozati javaslat elfogadását:

***H a t á r o z a t i j a v a s l a t :***

**991 és 993/2 hrsz. ingatlanok telekalakítására**

Bátaszék Város Önkormányzatának Képviselő-testülete

a) a telekalakítással (991 hrsz önkormányzati kivett, járda művelési ágú ingatlan 5822 m2 területe 63 m2-el növekszik, míg a Magyar Állam tulajdonában lévő 993/2 hrsz kivett, országos közút művelési ágú ingatlan 27 100 m2 területe 63 m2-el csökken) kapcsolatosan felhatalmazza a város polgármesterét

- a hatósági átminősítéssel és az átadás-átvétellel kapcsolatos feladatok teljes körű lebonyolítására,

- a szükséges jognyilatkozatok megtételére,

- az előzetes és a végleges megállapodás aláírására,

b) a telekalakítás összes járulékos költségére 70.000,-Ft keretösszeget biztosít az önkormányzat 2023. évi költségvetésének általános tartaléka terhére.

*Határidő:* 2023.09.30.

*Felelős*: dr. Bozsolik Róbert polgármester

(megállapodások aláírásáért)

*Határozatról értesül*: Magyar Közút Nzrt.

Bátaszéki KÖH városüz. iroda

Bátaszéki KÖH pénzügyi iroda

irattár